**OPĆINA FUŽINE**, Dr. Franje Račkog 19, Fužine, OIB 50379166761, koju zastupa općinski načelnik David Bregovac

i

**OPĆINA MRKOPALJ** , Stari kraj 3, Mrkopalj , OIB , koju zastupa općinski načelnik Josip Brozović

zaključuju

**SPORAZUM**

**O ZAJEDNIČKOM OBAVLJANJU DJELATNOSTI**

**PREDŠKOLSKOJ ODGOJA I OBRAZOVANJA**

**Članak 1.**

Sporazumne strane suglasno utvrđuju da je predmet ovog Sporazuma uređenje međusobnih odnosa sporazumnih strana vezano uz zajedničko obavljanje djelatnosti predškolskoj odgoja i obrazovanja na području Općine Fužine i Općine Mrkopalj.

**Članak 2.**

Sporazumne strane suglasno utvrđuju da djelatnost predškolskog odgoja i obrazovanja na području Općine Fužine obavlja javna ustanova Dječji vrtić „Snježna pahulja“, OIB 99946337432, Donje Selo 29 A, 51 322 Fužine (dalje u tekstu: Ustanova).

Sporazumne strane suglasno utvrđuju da djelatnost predškolskog odgoja i obrazovanja na području Općine Mrkopalj obavlja Odjel predškolskog odgoja i obrazovanja Podružnica koji djeluje pri Osnovnoj školi Mrkopalj, Mrkopalj.

**Članak 3.**

Sporazumne strane suglasno utvrđuju da će, na temelju ovog Sporazuma, djelatnost predškolskog odgoja i obrazovanja na području Općine Fužine i Općine Mrkopalj obavljati Ustanova osnivača Općine Fužine i to:

1. u matičnom vrtiću u Fužinama, na adresi Donje Selo 29 A, Fužine i
2. u područnom odjelu „Pahuljice„ na adresi Školska 2, 51315, u zgradi Osnove škole Mrkopalj, Mrkopalj.

**Članak 4.**

Sporazumne strane suglasno utvrđuju da će Ustanova djelatnost predškolskog odgoja i obrazovanja obavljati u skladu s odredbama Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23).

Sporazumne strane suglasno utvrđuju da se u Ustanovi ostvaruju redoviti programi njege, odgoja, obrazovanja, zdravstvene zaštite i unaprjeđenja zdravlja djece i socijalne skrbi djece rane i predškolske dobi koji su prilagođeni razvojnim potrebama djece, njihovim mogućnostima i sposobnostima te program predškole.

Sporazumne strane suglasno utvrđuju da se sredstva i mjerila za financiranje programa iz stavka 2. ovog članka provode na temelju Odluke o utvrđivanju mjerila za naplatu usluga od roditelja – korisnika usluga osnivača Ustanove Općine Fužine.

**Članak 5.**

Sporazumne strane suglasno utvrđuju da se rad Ustanove financira iz Proračuna Općine Fužine i Proračuna Općine Mrkopalj te iz vlastitih prihoda koje Ustanova ostvaruje.

**Članak 6.**

Sporazumne strane suglasno utvrđuju da se ovim Sporazumom obvezuju:

1. osigurati prostor i opremu za obavljanje djelatnosti predškolskog odgoja i obrazovanja na svom području u skladu sa standardima i normativima rada propisanim Državnim pedagoškim standardom predškolskog odgoja i obrazovanja
2. osigurati financijska sredstva za podmirenje troškova obavljanja djelatnosti predškolskog odgoja i obrazovanja na svom području koji uključuju:

* režijske troškove korištenja prostora (energija, komunalne usluge, telefon, Internet, poštarina)
* troškove tekućeg i investicijskog održavanja prostora u kojem se obavlja djelatnost predškolskog odgoja i obrazovanja
* kapitalna ulaganja u objekte na svom području i opremu
* materijalne rashode za obavljanje djelatnost predškolskog odgoja i obrazovanja na svom području
* rashode za plaće, naknade i materijalna prava zaposlenima.

Sporazumne strane suglasno utvrđuju da svaka jedinica lokalne samouprave osigurava sredstva za plaće, naknade plaće i materijalna prava zaposlenih odgojitelja u objektima na svom području kao i dio plaće, naknada plaće i materijalnih prava zaposlenih stručnih suradnika te ostalih radnika (ravnatelja i radnika koji obavljaju administrativno-tehničke i pomoćne poslove) u omjeru:

**- Općina Mrkopalj 20%.**

**Članak 7.**

Sporazumne strane suglasno utvrđuju da će Općina Mrkopalj, na temelju ovog Sporazuma, za svaku proračunsku godinu, najkasnije do kraja tekuće za iduću proračunsku godinu, s Ustanovom zaključiti ugovor o financiranju djelatnosti predškolskoj odgoja i obrazovanja, kojim će, na temelju Financijskog plana Ustanove za godinu za koju se ugovor zaključuje, detaljnije utvrditi visinu, način i uvjete financiranja Ustanove.

Sporazumne strane suglasno utvrđuju da je Ustanova dužna Općini Mrkopalj , dostaviti prijedlog Financijskog plana s izračunom obveza u skladu s člankom 6. ovog Sporazuma, najkasnije do 15. listopada tekuće za iduću proračunsku godinu.

**Članak 8.**

Sporazumne strane suglasno utvrđuju da se ovaj Sporazum zaključuje na neodređeno vrijeme.

**Članak 9.**

Sporazumne strane suglasno utvrđuju da se ovaj Sporazum može otkazati u bilo koje vrijeme osobito ako Općina Mrkopalj ne sklopi s Ustanovom Ugovor o financiranju djelatnosti predškolskoj odgoja i obrazovanja u skladu sa člankom 7. ovog Sporazuma odnosno ako ne ispunjava obveze iz tog Ugovora ili ovog Sporazuma.

Sporazumne strane suglasno utvrđuju da otkazni rok iznosi 30 dana počev od dana dostave pisane obavijesti o raskidu drugoj sporazumnoj strani, na adresu označenu u preambuli ovog Sporazuma.

U slučaju da se dostava obavijesti iz prethodnog stavka ne može izvršiti na adresu sjedišta označenu u preambuli Sporazuma, dostava se smatra izvršenom na dan kada se neuručena pošiljka vrati drugoj sporazumnoj strani.

Sporazumne strane suglasno utvrđuju da će u slučaju raskida ovog Sporazuma osnivač Ustanove Općina Fužine donijeti odluku o prestanku rada područnog odjela Ustanove u skladu sa Zakonom o ustanovama (Narodne novine 29/1997, 76/1993, 47/1999, 35/2008, 127/2019, 151/2022) i Zakonom o predškolskom odgoju i obrazovanju (Narodne novine 10/97, 107/07, 94/13, 98/19, 57/22).

**Članak 10.**

Sporazumne strane su suglasne da će sve sporove u vezi s provedbom ovog Sporazuma nastojati rješavati sporazumno, u protivnom ugovaraju rješavanje spora putem stvarno nadležnog suda u Rijeci.

**Članak 11.**

Ovaj Sporazum stupa na snagu potpisom obiju sporazumnih strana.

Svojim potpisom sporazumne strane potvrđuju da su upoznate s predmetom i sadržajem ovog Sporazuma te da prihvaćaju sva prava i preuzimaju sve obveze koje iz njega proizlaze.

Izmjene i dopune ovog Sporazuma važeće su samo ako su sačinjene u pisanom obliku i potpisane od obiju sporazumnih strana.

**Članak 12.**

U znak prihvaćanja prava i obveza iz ovog Sporazuma sporazumne strane ga potpisuju.

**Članak 13.**

Ovaj Sporazum je sastavljen u dva istovjetna primjerka, za svaku sporazumnu stranu po jedan.

OPĆINA FUŽINE OPĆINA MRKOPALJ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Općinski načelnik Općinski načelnik

David Bregovac Josip Brozović

KLASA: KLASA:

URBROJ: URBROJ:

Fužine, \_\_\_\_\_\_\_\_\_\_. godine Mrkopalj , \_\_\_\_\_\_\_\_\_\_. godine

Broj Ugovora: Broj Ugovora: